Jaime de Armiñán

Jaime de Armiñán Oliver, nado en Madrid o 9 de marzo de 1927 e finado na mesma cidade o 10 de abril de 2024, foi un escritor, novelista, autor teatral, director e guionista de cinema e televisión español.

 Traxectoria 
Armiñán naceu no seo dunha familia de artistas, políticos e escritores. A súa avoa e a súa nai foron respectivamente as actrices Carmen Cobeña e Carmita Oliver; o seu avó materno o dramaturgo e escultor Federico Oliver; o seu avó paterno, o político Luis Armiñán Pérez e o seu pai o xornalista e gobernador civil Luis de Armiñán Odriozola. Educado no Colegio Estudio, licenciouse en dereito pola Universidade de Madrid.

Os seus primeiros pasos no mundo da arte foron como redactor de artigos en publicacións como Fotos e Dígame, á vez que escribía as súas primeiras obras de teatro, Eva sin manzana (1953), coa que gañou o premio Calderón de la Barca, Sinfonía acabada (1955) ou Nuestro fantasma (1956), que recibiu o premio Lope de Vega.

Comezou no mundo da televisión desde as súas primeiras emisións en 1957, e foiun dos principais responsables de programas de ficción durante case dúas décadas. Tamén escribiu guións para o cinema, sobre todo co director José María Forqué, como os de La becerrada (1962) ou Yo he visto la muerte (1965).

A finais da década dos sesenta, Armiñán debutou como director cinematográfico con Carola de día, Carola de noche (1969), e foi consolidando o seu propio estilo ata estrear Mi querida señorita (1971), filme escrito xunto a José Luis Borau, que foi candidato ao Óscar ao mellor filme en lingua non inglesa. O filme aborda o tema do amor heterodoxo e as vidas marxinais, elementos comúns ao longo da súa filmografía e que se repetiron en filme como El amor del capitán Brando (1974), Al servicio de la mujer española (1978), El nido (1980), de novo candidata ao Óscar, ou Stico (1984), filme en que se expón o conflito dun catedrático de dereito romano que, incapaz de vivir con certa autonomía a súa vida diaria, se ofrece como escravo a un dos seus peores alumnos.

A finais da década de 1980 volveu á televisión con series populares e de éxito como Juncal (1988) e Una gloria nacional (1992), interpretadas por Francisco Rabal. Despois de rodar Al otro lado del túnel (1994), que supuxo a despedida do cinema de Fernando Rey, e El palomo cojo (1995), regresou á dirección en 2008 con 14, Fabian Road, que protagonizaron Julieta Cardinali, Ana Torrent e Ángela Molina e que apenas tivo percorrido comercial.

Continuou o seu labor como articulista, principalmente nos xornais ABC e El Mundo.

 Vida persoal 
En 1956 casou con Elena Santonja (1932-2016), que foi a presentadora de televisión do popular programa gastronómico Con las manos en la masa na segunda metade dos anos oitenta, e coa que tivo tres fillos, Álvaro (1959), Eduardo (1962) e Carmen. Álvaro e Eduardo tamén son profesionais da dirección no cinema e na televisión. A súa cuñada Carmen Santonja foi unha das integrantes dol dúo musical Vainica Doble.

 Filmografía 
 Ano  Filme Director Guionista  Notas 2008  14, Fabian Road  1995  El palomo cojo   1994  Al otro lado del túnel  1991  El día que nací yo   Dirixido por Pedro Olea 1989   Juncal    Serie de televisión 1987  Mi general 1985  La hora bruja   1984  Stico   1982  En septiembre   1980  El nido   1978  Al servicio de la mujer española   1977  Nunca es tarde   1976  El bengador gusticiero y su pastelera madre   Dirixido por Antonio Fraguas 1975  Jo, papá   1974  El amor del capitán Brando   1973  Un casto varón español   1972  Mi querida señorita  1970  La Lola, dicen que no vive sola   1969  Carola de día, Carola de noche   1968  Solos los dos   Dirixido por Luis Lucia Mingarro 1967  Un diablo bajo la almohada    Dirixido por José María Forqué 1967  Yo he visto a la muerte   Dirixido por José María Forqué 1965  Whisky y vodka    Dirixido por Fernando Palacios 1964  La muerte viaja demasiado   Dirixido por José María Forqué 1964  Piso de solteros    Dirixido por Alfonso Balcázar 1964  Tengo 17 Años    Dirixido por José María Forqué 1964  Playa de Formentor    Dirixido por Germán Llorente 1963  El juego de la verdad   Dirixido por José María Forqué 1963  La becerrada    Dirixido por José María Forqué 1962  El secreto de Mónica    Dirixido por José María Forqué

 Obra literaria 
 Biografía del circo (1958), Logroño, Pepitas de calabaza, 2014.Biografía del circo ISBN 978-84-15862-27-7
La noche de San Trotamundos, Madrid, Anaya, colección Luna de Papel, 1987. ISBN 978-84-7525-408-1
Juncal (1989), Logroño, Fulgencio Pimentel Editorial, 2018.Juncal ISBN 978-84-16167-84-5
Vidas perras, Madrid, Ediciones Tayo, 1990. ISBN 978-84-87048-02-9
Cine de la flor, Madrid, Nickel-Odeon, 1993.Cine de la flor ISBN 978-84-88370-04-4
Diario en blanco y negro,Diario en blanco y negro Madrid, Nickel-Odeon, 1994. ISBN 978-84-88370-07-5
Los amantes encuadernados, Madrid, Espasa-Calpe, 1997. ISBN 978-84-239-8831-0
Las siete pesadillas, Madrid, Espasa-Calpe, 1998. ISBN 978-84-239-7941-7
La isla de los pájaros, Madrid, Plaza & Janés, 1999. ISBN 978-84-01-32785-8
La dulce España: memorias de un niño partido en dos, Barcelona, Tusquets, 2000.La dulce España ISBN 978-84-8310-720-1
Los duendes jamás olvidan, Barcelona, Belacqua, 2003. ISBN 978-84-95894-66-3
Eva sin manzana / La señorita / Mi querida señorita / El nido. Edición de Catalina Buezo, Madrid, Cátedra, Letras Hispánicas, 2003.Catalina Buezo (Ed.), Eva sin manzana / La señorita / Mi querida señorita / El nido, Jaime de Armiñán, Madrid, Cátedra, Letras Hispánicas, 2003. ISBN 84-376-2070-8

 Notas 

 Véxase tamén 

 Bibliografía 
 Asión Suñer, Ana, "Memoria y reflexión en el cine de Jaime de Armiñán", En La Tadeo DeArte, n.º 5, 2019, pp. 134-141 
 Buezo, Catalina, "Jaime de Armiñán y los medios de comunicación como difusores de ideas reformistas", En Espéculo: Revista de Estudios Literarios, n.º 20, 2002.  
 Crespo, Pedro, Jaime de Armiñán: los amores marginales, Huelva, Festival de Cine Iberoamericano, 1987. 
 Diego, Patricia y Grandío, María del Mar, “Producción y programación de series cómicas de TVE en la época franquista: Jaime de Armiñán y las primeras comedias costumbristas”. En Estudios sobre el Mensaje Periodístico, Vol. 20, Núm. especial, 2014, pp. 105-120.
 Galán, Diego, Jaime de Armiñán. Huesca, Festival de Cine de Huesca 1990. ISBN 84-404-7240-4 
 Tejeda, Carlos (coord.), El pulso del narrador. Los contrapuntos de Jaime de Armiñán. XVI Festival Solidario de Cine Español de Cáceres, Fundación ReBross, Notorious Ediciones, 2009. ISBN 978-84-936000-9-9 
 VV. AA, Jaime de Armiñán y su mundo. Valencia, Fundación Municipal de Cine/Mostra de Valencia, 2001. ISBN 84-8484-016-6 
 Ligazóns externas 
 El último tranvía en Televisión Española
 Jaime de Armiñán, Goya de Honor, 2014

Categoría:Nados en Madrid
Categoría:Nados en 1927
Categoría:Directores de cinema de España
Categoría:Guionistas de España
Categoría:Escritores de España
Categoría:Escritores en lingua castelá
Categoría:Finados en 2024